**การพัฒนารูปแบบการบริหารการนิเทศภายในด้วยเครือข่ายความร่วมมือ**

**เพื่อส่งเสริมประสิทธิผลการจัดการศึกษาในศตวรรษที่ 21**

**ของโรงเรียนบ้านดงมะไฟสามัคคีราษฎร์อุทิศ**

**The Development model of internal supervision administration**

**with a collaborative network to promote the effectiveness of educational management in the 21st century**

**of Dong Ma Fai Samakkirat Uthit School.**

ญาสุมินทร์ นนทมาตร1

**บทคัดย่อ**

การพัฒนารูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ มีวัตถุประสงค์ของการวิจัย คือ (1) เพื่อศึกษาสภาพการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ (2) เพื่อพัฒนารูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ (3) เพื่อศึกษาผลการใช้รูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ และ (4) เพื่อประเมินความพึงพอใจของผู้มีส่วนได้  
ส่วนเสียที่มีต่อรูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผล  
การจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ กลุ่มผู้ให้ข้อมูล  
แบ่งออกเป็น 4 กลุ่ม ได้แก่ กลุ่มผู้ให้ข้อมูลการศึกษาสภาพ จำนวน 30 คน กลุ่มผู้ให้ข้อมูลการพัฒนารูปแบบ จำนวน 27 คนกลุ่มผู้ให้ข้อมูลผลการใช้รูปแบบ จำนวน 15 คน และกลุ่มผู้ให้ข้อมูลประเมินความพึงพอใจ จำนวน 175 คน ซึ่งได้มาโดยการเลือกแบบเจาะจง (Purposive sampling) และสุ่มอย่างง่าย (Simple Random Sampling) โดยวิธีการจับฉลาก แบบแผนการวิจัยใช้รูปแบบการวิจัยและพัฒนา (Research and Development) แบ่งออกเป็น 4 ขั้นตอน ได้แก่ ตอนที่ 1 การศึกษาสภาพ ตอนที่ 2   
การพัฒนารูปแบบ ตอนที่ 3 ผลการใช้รูปแบบ และตอนที่ 4 การประเมินความพึงพอใจ เครื่องมือที่ใช้ในการวิจัย ได้แก่ 1) แบบสัมภาษณ์ 2) แบบตรวจสอบความคิดเห็นของผู้ทรงคุณวุฒิต่อร่างรูปแบบ   
3) แบบสอบถาม 4) แบบประเมินความพึงพอใจ สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย () และส่วนเบี่ยงเบนมาตรฐาน (S.D.)

ผลการวิจัย พบว่า

1. สภาพการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ พบว่า สภาพปัจจุบัน ปัญหา   
การบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษ

**คำสำคัญ**: การบริหารการนิเทศภายใน, การพัฒนารูปแบบ, เครือข่ายความร่วมมือ

ที่ 21 ของโรงเรียนบ้านดงมะไฟสามัคคีราษฎร์อุทิศ คือ ผู้บริหารสถานศึกษาควรมีภาวะผู้นำและเป็นมืออาชีพและมีความต้องการให้ผู้บริหารสถานศึกษาพัฒนาโครงสร้างและบริบทของโรงเรียนให้เอื้อต่อ  
การจัดการเรียนการสอน พัฒนาคุณภาพของผู้เรียนและครู พัฒนาหลักสูตร กระบวนการเรียนการสอน เพื่อยกระดับผลสัมฤทธิ์ทางการเรียนทั้งระบบ ตั้งแต่ระดับปฐมวัยจนถึงการศึกษาขั้นพื้นฐาน พัฒนาระบบการประกันคุณภาพภายในอย่างต่อเนื่องและเข้มแข็ง อนึ่งความต้องการของผู้มีส่วนได้ส่วนเสียใน  
การส่งเสริมประสิทธิผลการจัดการศึกษาของโรงเรียนต้องการให้มีการยกระดับผลสัมฤทธิ์ทางการเรียนโดยสร้างเครือข่ายความร่วมมือเพื่อพัฒนาคุณภาพผู้เรียนร่วมกัน มีการนิเทศภายในโรงเรียนอย่างต่อเนื่องและพัฒนาคุณภาพของสัญญาณอินเทอร์เน็ตภายในโรงเรียนให้มีประสิทธิภาพและมีความเร็วสูง อีกทั้งขอให้ครอบคลุมทั้งโรงเรียนมีทุกอาคารและทุกห้องเรียน

2. ผลการพัฒนารูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ พบว่า   
1) รูปแบบมี 5 องค์ประกอบ คือ องค์ประกอบที่1 ด้านหลักการ องค์ประกอบที่2 ด้านวัตถุประสงค์ องค์ประกอบที่3 ด้านเครือข่ายความร่วมมือ องค์ประกอบที่4 ด้านกระบวนการนิเทศภายใน 6ร และองค์ประกอบที่5 ด้านประสิทธิผลการจัดการศึกษาในวิถีใหม่ วิถีคุณภาพ 2) ความเหมาะสมและความเป็นไปได้ของรูปแบบภาพรวมมีความเหมาะสมอยู่ในระดับมากที่สุดและความเป็นไปได้อยู่ในระดับมาก   
3) ความเหมาะสมของคู่มือการบริหารการนิเทศ ภาพรวมมีความเหมาะสมอยู่ในระดับมากที่สุด

3. ผลการใช้รูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ พบว่า   
1) ประสิทธิผลการจัดการศึกษาตามรูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 โดยภาพรวมมีประสิทธิผลการจัดการศึกษาอยู่ในระดับมาก 2) ผลสัมฤทธิ์ทางการเรียนของนักเรียนในสถานศึกษา พบว่า ผลการอ่านออกเขียนได้ (RT) ระดับชั้นประถมศึกษาปีที่ 1 มีคะแนนพัฒนาการ 13.13 ผลการประเมินคุณภาพผู้เรียน NT ระดับ  
ชั้นประถมศึกษาปีที่ 3 มีคะแนนพัฒนาการ 14.57 ผลการทดสอบทางการศึกษาระดับชาติขั้นพื้นฐาน   
O-Net ชั้นประถมศึกษาปีที่ 6 มีคะแนนพัฒนาการ 9.11 และผลการทดสอบทางการศึกษาระดับชาติ  
ขั้นพื้นฐาน O-Net ชั้นมัธยมศึกษาปีที่ 3 มีคะแนนพัฒนาการ 3.29 ผล RT NT O-Net ปีการศึกษา 2563 มีคะแนนพัฒนาการสูงกว่าคะแนนพัฒนาการระดับประเทศ นั่นแสดงว่าผลจากการใช้รูปแบบดังกล่าวสามารถพัฒนาผลสัมฤทธิ์ทางการเรียนของนักเรียนให้สูงขึ้นได้

4. ผลการประเมินความพึงพอใจของผู้มีส่วนได้ส่วนเสียที่มีต่อรูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ พบว่า โดยภาพรวมอยู่ในระดับมาก

**Abstract** The Development model of internal supervision administration with a collaborative network to promote the effectiveness of educational management in the 21st century of Dong Ma Fai Samakkirat Uthit School. The objective of the research is (1) to study the conditions of internal supervision administration with a collaborative network to promote the effectiveness of 21 th-century educational management of Ban Dong Ma Fai Unity Rat Uthit School (2) to model of internal supervision administration with a collaborative network to promote the effectiveness of educational management in the 21st century of Dong Ma Fai Samakkirat Uthit School (3) to study the results of the use of the internal supervision administration model with a collaborative network to promote the effectiveness of the 21 th-century educational management of Ban Dong Ma Fai Unity Rat Uthit School and (4) to assess the satisfaction of stakeholders towards the internal supervision administration model with a collaborative network to promote the dash.21 th Century Educational Outcome Rights of Ban DongMa fai Samakkirat Uthit School The informant group was divided into four groups: a group of 30 condition education informants, a group of 27 model development informants, a group of 15 model-based informants, and a group of satisfaction assessment informants. 175 people, obtained by Purposive sampling and simple random sampling by raffle method. The research and development model is divided into 4 stages: Part 1, Condition Study, Part 2, Development, Part 3, Results of Use, and Part 4 Satisfaction Assessment. Research instruments include 1) interviews, 2) reviewing the opinions of qualified persons on draft models, 3) questionnaires, 4) satisfaction assessments. Statistics used to analyze data include percentage, average () and standard deviation (S.D.).

The results show:

1. Internal supervision administration conditions with a collaborative network to promote the effectiveness of 21 th-century educational management of ban dong ma fai samakkhirat uthit school found that the current conditions the problem of internal supervision administration with a collaborative network to promote the effectiveness of 21-century educational management of ban dong ma fai samakkhirat uthit school is that school administrators should be leadership and professional and have a need for school administrators to develop the structure and context of the school to facilitate teaching and learning. improve the quality of learners and teachers develop courses, teaching processes to enhance system-wide academic achievement, from early childhood to basic education, continuously and robustly develop internal quality assurance systems. in addition, the needs of stakeholders to promote the effectiveness of the school's educational management require that academic achievement be enhanced by establishing a collaborative network to improve the quality of students together. inservices are continuously inservices and improve the quality of internet signals within the school to be efficient and high-speed. in addition, let's cover the whole school, there are all buildings and all classrooms.

2. The results of the development Model of the internal supervision administration with a collaborative network to promote the effectiveness of 21 th-century educational management of ban dong ma fai samakkhirat uthit school include: element 1: principles element 2 objectives element 3: cooperation network element 4 inservice process within 6 element 5 element 5 effectiveness of educational management in new way quality rajectory results the evaluation of internal supervision administration model with network cooperation to promote the effectiveness of 21 th-century education management of ban dongma fai samakkhirat uthit school, overall, is suitable at the highest level and the possibilities are very high.

3. The results of the use of the internal supervision administration model with a collaborative network to promote the effectiveness of the 21 th-century educational management of Ban Dong Ma Fai Unity Rat Uthit School found that 1) the effectiveness of the management of education according to the internal supervision administration model with a collaborative network to promote the effectiveness of educational management in the 21 century. It was found that the first grade read-out (RT) results had a developmental score of 13.13, the quality assessment of NT students in grade 3 had a development score of 14.57, the results of the basic national educational test, the O-Net grade 6 had a development score of 9. O-Net Basic National Education Test 3rd Grade has a development score of 3.29, RT NT O-Net results for academic year 2020 have a higher development score than national development scores, which means that the results of using such a model can improve students' academic achievement.

4. The results of the assessment of stakeholders' satisfaction with the internal supervision administration model with a collaborative network to promote the effectiveness of the 21 th-century educational management of ban dong ma fai unity rat uthit school found that the picture was very inclusive to a considerable extent.

**Keywords**: Internal supervision administration, The Development model, Collaborative network

**1. บทนำ**

การนิเทศภายในเป็นการให้คำแนะนำ ช่วยเหลือ ชี้แนะ เพื่อแก้ไข ปรับปรุง พัฒนาการจัดกิจกรรมการเรียนรู้ของครูให้มีประสิทธิภาพ ที่ส่งผลให้ผู้เรียนมีคุณภาพตามมาตรฐานของหลักสูตร   
การนิเทศภายในโรงเรียนเป็นกิจกรรมสำคัญที่สุดในการสนับสนุนการเรียนการสอนภายในโรงเรียนให้ดำเนินไปอย่างมีประสิทธิภาพ ซึ่งเป็นหน้าที่สำคัญของผู้บริหารสถานศึกษาต้องดำเนินการให้เกิดขึ้นภายในโรงเรียนให้มีประสิทธิภาพมากขึ้น และครูได้ปรับปรุงคุณภาพการเรียนการสอนภายในชั้นเรียน รวมทั้งเป็นกระบวนการประกันคุณภาพของสถานศึกษา การนิเทศมีส่วนสำคัญอย่างมากต่อการเพิ่มประสิทธิภาพให้กับโรงเรียนหรือสถาบันการศึกษา จุดเน้นในปัจจุบันจะคำนึงถึงทุกองค์ประกอบทางการศึกษา ที่จะทำให้การสอนของครูมีประสิทธิภาพสูงขึ้นองค์ประกอบเหล่านี้ได้แก่การช่วยเหลือครูผู้สอนโดยตรงให้มีการปรับปรุงด้วยตนเองอยู่เสมอ สำนักงานคณะกรรมการการศึกษาขั้นพื้นฐาน กำหนดนโยบาย “การศึกษาขั้นพื้นฐานวิถีใหม่ วิถีคุณภาพ” มุ่งเน้นความปลอดภัยในสถานศึกษา การขับเคลื่อนนโยบายไปสู่การปฏิบัติในระดับสำนักงานเขตพื้นที่การศึกษาและระดับสถานศึกษา ใช้กระบวนการคุณภาพ 3 ส่วน คือ กระบวนการบริหารจัดการ กระบวนการจัดการเรียนการสอนและกระบวนการนิเทศการศึกษา ซึ่งมีความสัมพันธ์สอดคล้องเชื่อมโยงกันเพื่อพัฒนาคุณภาพการศึกษาให้มีประสิทธิภาพสูงสุด (หน่วยศึกษานิเทศก์ สำนักงานคณะกรรมการการศึกษาขั้นพื้นฐาน-ศนฐ, 2564) เป้าหมาย 5 ข้อของนโยบาย “สพฐ วิถีใหม่ วิถีคุณภาพ” คือ 1) คุณภาพผู้เรียน 2) คุณภาพบุคลากร 3) คุณภาพการจัดการศึกษา คุณภาพบริหารการจัดการศึกษา 4) คุณภาพการจัดสรรปัจจัยและทรัพยากรทางการศึกษา และ5) คุณภาพเทคโนโลยีเพื่อการบริหารและการจัดการเรียนรู้ (สำนักงานคณะกรรมการการศึกษาขั้นพื้นฐาน, 2563, อ้างถึงใน วรัญญภรณ์ ชาลีรักษ์, 2564 : 4) การขับเคลื่อนนโยบาย “สพฐ วิถีใหม่ วิถีคุณภาพ”จำเป็นที่หน่วยงานที่เกี่ยวข้องต้องนำนโยบายสู่การปฏิบัติ และนโยบายนั้น ๆ หากในระดับโรงเรียนบริหารสถานศึกษามีหน้าที่หลักประการหนึ่ง คือการกำกับติดตามการนำนโยบายไปสู่การปฏิบัติเป็นระยะ ๆ (จุมพล หนิมพานิช, 2554, อ้างถึงใน วรัญญภรณ์ ชาลีรักษ์, 2564 : 4)

สภาพปัจจุบันและปัญหาต่างๆ ของโรงเรียนบ้านดงมะไฟสามัคคีราษฎร์อุทิศ โดยสอบถามผู้ที่มีส่วนได้ส่วนเสีย ได้แก่ คณะกรรมการสถานศึกษา ผู้ปกครองนักเรียนที่มาส่ง-รับนักเรียน และครู เป็นต้น ผู้วิจัยได้สังเกตพฤติกรรมนักเรียนและศึกษาปัญหาอื่นๆ ที่เป็นผลกระทบจากสถานการณ์การแพร่ระบาดของโรค พบว่า นักเรียนของโรงเรียนบ้านดงมะไฟสามัคคีราษฎร์อุทิศ ส่วนใหญ่นักเรียนมีปัญหาครอบครัว เช่น ความยากจน การหย่าร้าง นักเรียนอาศัยอยู่กับตายาย ความเป็นอยู่ไม่ปลอดภัย ผู้ปกครองและครอบครัวของผู้เรียนมีความแตกต่างกัน (โรงเรียนบ้านดงมะไฟสามัคคีราษฎร์อุทิศ, 2563)

ดังนั้นผู้วิจัยได้เล็งเห็นความจำเป็นในการแก้ไขปัญหาดังกล่าวข้างต้น จึงให้ความสำคัญในการนิเทศภายในอย่างเป็นระบบและต่อเนื่อง ผู้วิจัยได้ดำเนินการศึกษาเอกสารและงานวิจัยที่เกี่ยวข้องกับการนิเทศภายในและการเปลี่ยนแปลงเชิงกลยุทธ์และนวัตกรรมเพื่อเป็นแนวทางในการขับเคลื่อนการดำเนินการเพื่อส่งเสริมประสิทธิผลการจัดการศึกษาในศตวรรษที่ 21 ภายใต้สถานการณ์การแพร่ระบาดของโรคติดเชื้อไวรัสโคโรนา 2019 ให้เป็นไปตามนโยบาย วิถีใหม่ วิถีคุณภาพ ของ สพฐ. ผู้วิจัยจึงมีความคิดริเริ่ม คิดค้นและปรับเปลี่ยนการบริหารสถานศึกษาโดยใช้พื้นที่เป็นฐานและพัฒนานวัตกรรมให้เกิดประโยชน์ต่อผู้เรียน ครู และโรงเรียนในภาวะอุบัติภัยและวิกฤติการระบาดของโรคอุบัติใหม่ ชื่อว่า รูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศขึ้น เพื่อส่งเสริมให้โรงเรียนมีการจัดการศึกษาให้เกิดประสิทธิผลสูงสุด ใช้การมีส่วนร่วมของผู้ที่เกี่ยวข้อง มีการสร้างชุมชนการเรียนรู้ทางวิชาชีพและการใช้เทคโนโลยีในการจัดการนิเทศภายในให้ทันสมัยเหมาะสมกับสถานการณ์การแพร่ระบาดของโรคโคโรนา 2019

**2. วัตถุประสงค์ของการวิจัย**

2.1 เพื่อศึกษาสภาพการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ

2.2 เพื่อพัฒนารูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ

2.3 เพื่อศึกษาผลการใช้รูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ

2.4 เพื่อประเมินความพึงพอใจของผู้มีส่วนได้ส่วนเสียที่มีต่อรูปแบบการบริหารการนิเทศภายใน  
ด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ

**3. แนวคิด ทฤษฎี และงานวิจัยที่เกี่ยวข้อง**

การพัฒนารูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ แนวคิด ทฤษฎี และงานวิจัยที่เกี่ยวข้อง ดังนี้

การพัฒนารูปแบบ (ทิศนา แขมมณี, 2560) เป็นรูปธรรมของความคิดที่เป็นนามธรรม ซึ่งบุคคลแสดงออกมาในลักษณะใดลักษณะหนึ่ง เช่น เป็นคำอธิบายเป็นแผนผัง ไดอะแกรม หรือ แผนภาพ เพื่อช่วยให้ตนเองและบุคคลอื่นสามารถเข้าใจได้ชัดเจนขึ้น รูปแบบจึงเป็นเครื่องมือทางความคิดที่บุคคลใช้ในการสืบเสาะหาคำตอบ ความรู้ ความเข้าใจในปรากฏการณ์ทั้งหลาย แนวคิดการบริหารสถานศึกษา (ธีระชัย   
ช่วงบุญศรี, 2558) เป็นกระบวนการเป็นกลุ่มหรือคณะทำงาน โดยมีผู้บริหารหรือคณะกรรมการบริหารรับผิดชอบหน้าที่บริหารจัดการให้งานไปสู่ความสำเร็จตามเป้าหมาย โดยอาศัยความร่วมมือระหว่าง  
ทุกภาคส่วน แนวคิดการนิเทศการศึกษา (ธัญมัย แฉล้มเขตต์, 2558 : 18) เป็นกระบวนการจัดกิจกรรมให้ช่วยเหลือครู เพื่อให้ครูปฏิบัติหน้าที่ภารกิจทางด้านการเรียนการสอนได้อย่างมีประสิทธิภาพ ซึ่งเป็น  
การทำงานร่วมกันระหว่างผู้นิเทศกับผู้บริหาร ครู และบุคลากรทางการศึกษา เพื่อให้ได้มาซึ่งผลสัมฤทธิ์อันสูงสุดในการเรียนของนักเรียน แนวคิดเครือข่ายความร่วมมือ (ทิพวรรณ ถาวรโชติ, 2564 : 65) เป็น  
การเชื่อมโยงความร่วมมือระหว่าง ระบบการปฏิบัติงานเป็นการเชื่อมโยงบทบาทของกลุ่มบุคคล องค์กร/หน่วยงานต่างๆ ที่เป็นหน่วยย่อยรวมตัวกันด้วยความสมัครใจ เต็มใจ ภายใต้ความต้องการในวัตถุประสงค์ร่วมกัน โดยมีการกำหนดกลยุทธ์ในการพัฒนาด้วยการให้สมาชิกได้ร่วมคิด ร่วมตัดสินใจ ร่วมวางแผน   
ร่วมทำ ร่วมรับผิดชอบร่วมติดตามประเมินผล และร่วมรับผลประโยชน์การสร้างเครือข่ายร่วมกัน   
ให้บรรลุผลสำเร็จตามเป้าหมายของเครือข่าย แนวคิดประสิทธิผลการจัดการศึกษาในวิถีใหม่ วิถีคุณภาพ (เอกรัฐ หลีเส็น, 2561 : 8-9) องค์การได้ดำเนินงานใด ๆ โดยการใช้ทรัพยากรต่าง ๆ จนเกิดผลสำเร็จบรรลุตามเป้าหมายต่าง ๆ ที่องค์การตั้งไว้ ประสิทธิผล (Effectiveness) เป็นการทำให้บรรลุสำเร็จตามเป้าหมายองค์การ (Goals) และประสิทธิภาพ (Efficiency) เป็นการทำให้ผู้ปฏิบัติงานเกิดความพึงพอใจและร่วมมือกันปฏิบัติงานให้ได้ผลผลิต (Output) ที่ต้องการ จึงมีความสัมพันธ์กันทำให้องค์การบรรลุเป้าหมายภายในเงื่อนไขที่มีการใช้ทรัพยากรให้เกิดประโยชน์ สูงสุด การบรรลุถึงประสิทธิผลและประสิทธิภาพจึงเป็นที่พึงปรารถนาของทุกองค์การ และวิจัยที่เกี่ยวข้องกับการนิเทศ ประกอบด้วยวิจัยของ ทิพวรรณ ถาวรโชติ (2564) เรื่อง รูปแบบการนิเทศด้วยเครือข่าย ความร่วมมือเพื่อส่งเสริมประสิทธิผลของสถานศึกษา 1 สังกัดสำนักงานเขตพื้นที่การศึกษามัธยม ศึกษา พบว่ารูปแบบการนิเทศฯ ประกอบด้วย 3 องค์ประกอบ คือองค์ประกอบที่ 1 เครือข่ายความร่วมมือ องค์ประกอบที่ 2 กระบวนการนิเทศ และองค์ประกอบที่ 3 ประสิทธิผลของการนิเทศ

ภัณฑิรา สุปการ (2558) ศึกษารูปแบบการบริหารจัดการการนิเทศการศึกษาสำหรับศตวรรษที่ 21 พบว่าองค์ประกอบของรูปแบบ ประกอบด้วย 5 องค์ประกอบ คือ องค์ประกอบที่ 1 การบริหารจัดการ องค์ประกอบที่ 2 การมีส่วนร่วม องค์ประกอบที่ 3 การนิเทศ องค์ประกอบที่ 4 การใช้เทคโนโลยี องค์ประกอบที่ 5 การประเมินผล

นัจรีภรณ์ ทุมสงคราม (2556) ศึกษาการพัฒนารูปแบบการนิเทศของสำนักงานเขตพื้นที่การศึกษาประถมศึกษาในภาคตะวันออกเฉียงเหนือ พบว่า รูปแบบการนิเทศ ประกอบด้วย 7 องค์ประกอบ คือ องค์ประกอบที่ 1 การวางแผนกลยุทธ์ องค์ประกอบที่ 2 การปฏิบัติการนิเทศ องค์ประกอบที่ 3 การประเมินผล องค์ประกอบที่ 4 การพัฒนาสมรรถนะผู้นิเทศ องค์ประกอบที่ 5   
การทำงานเป็นทีม องค์ประกอบที่ 6 การจัดการความรู้ องค์ประกอบที่ 7 การสร้างเครือข่าย

ธัญมัย แฉล้มเขตต์ (2558) ศึกษาการพัฒนางานนิเทศภายในด้านการจัดการสอนของโรงเรียนบางกะปิ พบว่าการพัฒนาการนิเทศภายในประกอบด้วยกระบวนการดำเนินงาน 6 ขั้นตอน คือ ขั้นตอน 1 การสร้างเสริมแรงบันดาลใจ ขั้นตอนที่ 2 การวางแผนการนิเทศ ขั้นตอนที่ 3 การให้ความรู้ก่อนการนิเทศ ซึ่งประกอบด้วยการจัดการเรียนการสอน 5 ขั้น คือ 1) การเสริมแรงบันดาลใจ 2) การใช้ผังมโนทัศน์ 3) การถ่ายโยงการเรียนรู้ 4) การเรียนรู้จากการปฏิบัติ ความชำนิชำนาญ ขั้นตอนที่ 4 การจัดสรรทรัพยากร ขั้นตอนที่ 5 การปฏิบัติตามแผน และ ขั้นตอนที่ 6 การประเมินผลการปฏิบัติงาน

จากการศึกษาแนวคิด ทฤษฎี และงานวิจัยที่เกี่ยวข้อง ทำให้ได้กรอบแนวคิดการวิจัยของรูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ

**4. กรอบแนวคิดการวิจัย**

**รูปแบบการบริหารการนิเทศภายใน  
ด้วยเครือข่ายความร่วมมือเพื่อส่งเสริมประสิทธิผล  
การจัดการศึกษาในศตวรรษที่ 21 ของ**

**โรงเรียนบ้านดงมะไฟสามัคคีราษฎร์อุทิศ**

1.องค์ประกอบด้านหลักการ

2.องค์ประกอบด้านวัตถุประสงค์

3.องค์ประกอบด้านเครือข่ายความร่วมมือ

3.1 บุคคลเครือข่ายความร่วมมือ ประกอบด้วย ศึกษานิเทศ ผู้บริหารสถานศึกษา ครู ผู้ปกครอง คณะกรรมการสถานศึกษา

3. ลักษณะการเครือข่ายความร่วมมือ  
การนิเทศภายใน

3.2.1 ลักษณะเป็นคณะกรรมการ ประกอบด้วย คณะกรรมการร่วมบริหารงาน คณะกรรมการ  
ร่วมดำเนินงานนิเทศภายใน คณะกรรมการร่วมปรึกษาหารือหรือร่วมเสนอแนะ คณะกรรมการร่วมเป็นผู้ทรงคุณวุฒิในด้านต่าง ๆ

3.2.2 ลักษณะร่วมดำเนินการนิเทศภายใน  
เป็นกลุ่มหรือทีม

3.2.3 ลักษณะร่วมเป็นชุมชนการเรียนรู้  
ทางวิชาชีพ (PLC)

4. องค์ประกอบด้านกระบวนการนิเทศภายใน 6 ร

ประกอบด้วย

4.1 ร่วมสร้างความตระหนัก

4.2 ร่วมวางแผนการนิเทศ   
 4.3 ร่วมดำเนินการนิเทศ   
 4.4 ร่วมติดตามและเสริมแรง

4.5 ร่วมประเมินผลและสะท้อนผลเพื่อพัฒนา

4.6 ร่วมสรุปผลและยกย่องชื่นชม

5. องค์ประกอบด้านประสิทธิผลการจัดการศึกษา  
ในวิถีใหม่ วิถีคุณภาพ ประกอบด้วย

5.1 ประสิทธิผลระดับโรงเรียน

5.2 ประสิทธิผลระดับครู

5.3 ประสิทธิผลระดับนักเรียน

แนวคิดทฤษฎีเกี่ยวกับการพัฒนารูปแบบ

1. ความหมายของรูปแบบ

2. แนวคิดเกี่ยวกับรูปแบบ

3. องค์ประกอบของรูปแบบ

4. การสร้างกลยุทธ์ในการพัฒนารูปแบบ

แนวคิดเกี่ยวกับการบริหารสถานศึกษา

1. ความหมายการบริหารและการบริหารสถานศึกษา

2. ทฤษฎีเกี่ยวกับการบริหารสถานศึกษา

- การบริหารเชิงกลยุทธ์

- การบริหารแบบมีส่วนร่วม

แนวคิดทฤษฎีเกี่ยวกับการนิเทศการศึกษา

1.ความหมายของการนิเทศการศึกษา

2 จุดมุ่งหมายของการนิเทศการศึกษา

3 หลักการนิเทศการศึกษา 4. กระบวนการนิเทศการศึกษา 5.วิธีการและเทคนิคการนิเทศ

6.ขอบข่ายของการนิเทศการศึกษา

7.บทบาทของผู้ที่เกี่ยวข้องกับการพัฒนาการศึกษาของสถานศึกษา

8. ชุมชนการเรียนรู้ทางวิชาชีพ (PLC)

งานวิจัยที่เกี่ยวข้องการนิเทศ

แนวคิดเกี่ยวกับประสิทธิผลการการจัดการศึกษาในศตวรรษที่ 21

1.ความหมายของประสิทธิผล

2.การจัดการศึกษาในศตวรรษที่ 21

3.การจัดการศึกษาภายใต้สถานการณ์  
การแพร่ระบาดโรคติดเชื้อไวรัสโคโรนา 2019 ตามนโยบาย วิถีใหม่ วิถีคุณภาพ ของ สพฐ

แนวคิดเกี่ยวกับเครือข่ายความร่วมมือ

1.ความหมายของเครือข่าย

2. ความหมายของความร่วมมือ

3. องค์ประกอบของเครือข่ายความร่วมมือ

**5. วิธีดำเนินการวิจัย**

**5.1 ประชากรและกลุ่มตัวอย่าง**

ในการประเมินในครั้งนี้ ประชากรและกลุ่มตัวอย่าง ได้แก่ ผู้บริหารสถานศึกษา ครู คณะกรรมการสถานศึกษา นักเรียน ผู้ปกครอง ศึกษานิเทศก์ ผู้บริหารสถานศึกษาเครือข่ายความร่วมมือ ซึ่งเหล่านี้เป็นบุคคลที่มีส่วนร่วมในการจัดการศึกษาของโรงเรียนบ้านดงมะไฟสามัคคีราษฎร์อุทิศ สังกัดสำนักงานเขตพื้นที่การศึกษาประถม ศึกษาสกลนคร เขต 1 ปีการศึกษา 2563 และปีการศึกษา 2564 โดยจำแนกกลุ่มตัวอย่างออกเป็น 4 กลุ่ม คือ กลุ่มผู้ให้ข้อมูลการศึกษาสภาพ จำนวน 30 คน กลุ่มผู้ให้ข้อมูลการพัฒนารูปแบบ จำนวน 27 คน กลุ่มผู้ให้ข้อมูลผลการใช้รูปแบบ จำนวน 15 คน และกลุ่มผู้ให้ข้อมูลประเมินความพึงพอใจ จำนวน 175 คน

**5.2 ระเบียบวิธีวิจัย**

ใช้ระเบียบวิธีวิจัยและพัฒนา (Research and Development) แบ่งวิธีดำเนินการวิจัยเป็น 4 ขั้นตอน คือ

ตอนที่ 1 การศึกษาสภาพการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ

ตอนที่ 2 พัฒนารูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ

ตอนที่ 3 ศึกษาผลการใช้รูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ

ตอนที่ 4 ประเมินความพึงพอใจของผู้มีส่วนได้ส่วนเสียที่มีต่อรูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ

**5.3 เครื่องมือที่ใช้ในการวิจัย**

มี 6 ฉบับ ได้แก่ 1) แบบสัมภาษณ์ 2) แบบตรวจสอบความคิดเห็นของผู้ทรงคุณวุฒิ 3) แบบ สอบถามการประเมินความเหมาะสมและความเป็นไปได้ของรูปแบบ 4) แบบสอบถามการประเมิน  
ความเหมาะสมของคู่มือ 5) แบบวัดประสิทธิผลการจัดการศึกษาในศตวรรษที่ 21 6) แบบประเมินความพึงพอใจต่อการใช้รูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21

**5.4 การเก็บรวบรวมข้อมูล**

ผู้วิจัยดำเนินการการเก็บรวบรวมข้อมูลการวิจัย โดยขอความร่วมมือในการเก็บข้อมูลด้วยตนเองกับกลุ่มผู้ให้ข้อมูล ทั้ง 4 กลุ่ม โดยใช้วันและเวลาต่างกัน

**5.5 การวิเคราะห์ข้อมูล**

วิเคราะห์ข้อมูลโดยการวิเคราะห์เนื้อหา (Content Analysis) และวิเคราะห์ข้อมูลด้วยการหาค่าเฉลี่ย (Mean:) และมีค่าเบี่ยงเบนมาตรฐาน (Standard deviation : S.D.)

**5.6 สถิติที่ใช้ในการวิเคราะห์ข้อมูล**

ผู้วิจัยจำแนกสถิติที่ใช้ในการวิเคราะห์ข้อมูล ได้แก่ สถิติที่ใช้ในการหาคุณภาพของเครื่องมือ ได้แก่ ความสอดคล้อง (IOC) ของข้อคำถามและรายการของแบบสัมภาษณ์ แบบตรวจสอบความคิดเห็นของผู้ทรงคุณวุฒิต่อร่างรูปแบบ แบบสอบถาม และแบบประเมินความพึงพอใจ และค่าความเชื่อมั่น (Reliability)  โดยใช้วิธีหาค่าสัมประสิทธิ์แอลฟา (Alpha-Coefficient) ตามวิธีของครอนบาค และสถิติที่ใช้ในการวิเคราะห์ผลการพิจารณาประเด็นการประเมินโดยใช้ค่าร้อยละ ค่าเฉลี่ย และ ส่วนเบี่ยงเบนมาตรฐาน

**6. ผลการวิจัย**

6.1 ผลการศึกษาสภาพการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ คือ ผู้บริหารสถานศึกษาควรมีภาวะผู้นำและเป็นมืออาชีพ และมีความต้องการให้ผู้บริหารสถานศึกษาพัฒนาโครงสร้างและบริบทของโรงเรียนให้เอื้อต่อการจัดการเรียนการสอน พัฒนาคุณภาพของผู้เรียนและครู พัฒนาหลักสูตร กระบวนการเรียนการสอน เพื่อยกระดับผลสัมฤทธิ์ทางการเรียนทั้งระบบ ตั้งแต่ระดับปฐมวัยจนถึงการศึกษาขั้นพื้นฐาน พัฒนาระบบการประกันคุณภาพภายในอย่างต่อเนื่องและเข้มแข็ง อนึ่งความต้องการของผู้มีส่วนได้ส่วนเสียในการส่งเสริมประสิทธิผลการจัดการศึกษาของโรงเรียนต้องการให้มีการยกระดับผลสัมฤทธิ์ทางการเรียนโดยมีความต้องการให้สร้างเครือข่ายความร่วมมือเพื่อพัฒนาคุณภาพผู้เรียนร่วมกัน มีการนิเทศภายในโรงเรียนอย่างต่อเนื่องและพัฒนาคุณภาพของสัญญาณอินเทอร์เน็ตภายในโรงเรียนให้มีประสิทธิภาพและมีความเร็วสูง อีกทั้งขอให้ครอบคลุมทั้งโรงเรียน มีทุกอาคารและ  
ทุกห้องเรียน

6.2 ผลการพัฒนารูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ พบว่า 1) รูปแบบมี 5 องค์ประกอบ คือ องค์ประกอบที่1 ด้านหลักการ องค์ประกอบที่2 ด้านวัตถุประสงค์ องค์ประกอบที่3 ด้านเครือข่ายความร่วมมือ องค์ประกอบที่4 ด้านกระบวนการนิเทศภายใน 6ร และองค์ประกอบที่5 ด้านประสิทธิผลการจัดการศึกษาในวิถีใหม่ วิถีคุณภาพ

6.3 ผลการใช้รูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ พบว่า 1) ประสิทธิผล  
การจัดการศึกษาตามรูปแบบ โดยภาพรวมมีประสิทธิผลการจัดการศึกษาอยู่ในระดับมาก 2) ผลสัมฤทธิ์ทางการเรียนของนักเรียนในสถานศึกษา พบว่า ผล RT NT O-Net ปีการศึกษา 2563 มีคะแนนพัฒนาการสูงกว่าคะแนนพัฒนาการระดับประเทศ

6.4 ผลการประเมินความพึงพอใจของผู้มีส่วนได้ส่วนเสียที่มีต่อรูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ พบว่า โดยภาพรวมอยู่ในระดับมาก

**7. อภิปรายผลการวิจัย**

ผู้วิจัยอภิปรายผลการวิจัยใน 4 ประเด็น ดังนี้

7.1 ผลการศึกษาสภาพการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ พบว่า ผู้บริหารสถานศึกษาควรมีภาวะผู้นำและเป็นมืออาชีพ และมีความต้องการให้ผู้บริหารสถานศึกษาพัฒนาโครงสร้างและบริบทของโรงเรียนให้เอื้อต่อการจัดการเรียนการสอน พัฒนาคุณภาพของผู้เรียนและครู พัฒนาหลักสูตร กระบวนการเรียนการสอน เพื่อยกระดับผลสัมฤทธิ์ทางการเรียนทั้งระบบ ตั้งแต่ระดับปฐมวัยจนถึงการศึกษาขั้นพื้นฐาน พัฒนาระบบการประกันคุณภาพภายในอย่างต่อเนื่องและเข้มแข็ง อนึ่งความต้องการของผู้มีส่วนได้ส่วนเสียในการส่งเสริมประสิทธิผลการจัดการศึกษาของโรงเรียนต้องการให้มีการยกระดับผลสัมฤทธิ์ทางการเรียนโดยมีความต้องการให้สร้างเครือข่ายความร่วมมือเพื่อพัฒนาคุณภาพผู้เรียนร่วมกัน มีการนิเทศภายในโรงเรียนอย่างต่อเนื่องและพัฒนาคุณภาพของสัญญาณอินเทอร์เน็ตภายในโรงเรียนให้มีประสิทธิภาพและมีความเร็วสูง อีกทั้งขอให้ครอบคลุมทั้งโรงเรียน มีทุกอาคารและ  
ทุกห้องเรียน ทั้งนี้เป็นเพราะ ครูมีหลายหน้าที่ นโยบายทางการศึกษาของหน่วยงานต้นสังกัดมีความหลากหลายและเปลี่ยนแปลงอย่างรวดเร็ว และการดำเนินการนิเทศภายในโรงเรียนยังไม่เข้มข้นพอ อีกทั้งยังเกิดการแพร่ะระบาดของโรคติดเชื้อไวรัสโคโรนา 2019 ทำให้ผลการวิจัยการศึกษาสภาพการบริหาร  
การนิเทศภายในโรงเรียนมีปัญหาที่หลากหลายมิติ สอดคล้องกับงานวิจัยของถาวร เส้งเอียด และคณะ. (มปป) ที่ศึกษาเกี่ยวกับ สภาพ ปัญหา และความต้องการในการพัฒนาตนเองของครูและบุคลากรทาง  
การศึกษา ในจังหวัดราชบุรีและสมุทรสงคราม พบว่า 1) สภาพและปัญหาในการพัฒนาตนเองของครูผู้บริหารโรงเรียน และศึกษานิเทศก์มีปัญหาอยู่ในระดับมาก ปัญหาที่พบในการพัฒนาตนเองของครูพบว่าครูมีภาระงานในโรงเรียนมากจนเกินไปจึงไม่มีเวลาในการพัฒนาตนเอง สอดคล้องกับงานวิจัยของ พรรณทิพย์ เกษเจริญคุณ (2559, 78) ที่ศึกษา ปัญหาการนิเทศงานวิชาการภายในโรงเรียนของโรงเรียนกลุ่ม  
บางละมุง 3 สังกัดสำนักงานเขตพื้นที่การศึกษาประถม ศึกษาชลบุรี เขต 3 พบว่า ปัญหาการนิเทศงานวิชาการภายใน โดยรวมและรายข้ออยู่ในระดับมาก อีกทั้งยังสอดคล้องกับงานวิจัยของ ชัชวาลย์ สิงหาทอง (2561 : บทคัดย่อ) ที่ศึกษา รูปแบบเครือข่ายความร่วมมือทางการศึกษาคุณภาพ พบว่า การจัดการศึกษาของไทยนับว่าเป็นประเด็นสำคัญประเด็นหนึ่งที่มีการพัฒนามาอย่างยาวนาน แต่อาจจะขาดความต่อเนื่องในการพัฒนาในบางช่วงเวลา อันเนื่องมาจากมีการปรับเปลี่ยนบทบาททางการเมืองอยู่เป็นระยะๆ ทำให้นโยบายในการพัฒนาคุณภาพการจัดการศึกษาของไทยขาดความ

7.2 ผลการพัฒนารูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ พบว่า 1)องค์ประกอบของรูปแบบ มีองค์ประกอบที่ 1 ด้านหลักการ องค์ประกอบที่ 2 ด้านวัตถุประสงค์ องค์ประกอบที่ 3 ด้านเครือข่ายความร่วมมือ องค์ประกอบที่ 4 ด้านกระบวนการนิเทศภายใน 6 ร องค์ประกอบที่ 5 ด้านประสิทธิผลการจัดการศึกษาในวิถีใหม่ วิถีคุณภาพ 2) ผลการประเมินรูปแบบโดยภาพรวมมีความเหมาะสมอยู่ในระดับมากที่สุดและความเป็นไปได้อยู่ในระดับมาก และ3)ผลการประเมินคู่มือ ภาพรวมความเหมาะสมอยู่ในระดับมาก ทั้งนี้เป็นเพราะการจัดการศึกษาจะประสบผลสำเร็จและเกิดคุณภาพได้นั้นต้องมีคู่มือที่มีความชัดเจนปฏิบัติได้ และจะต้องได้รับความร่วมมือและการมีส่วนร่วมใน  
การดำเนินงานจากบุคลากรทุกฝ่าย ทั้งในสถานศึกษาและนอกสถานศึกษา การนิเทศภายในโรงเรียนจะต้องสอดคล้องกับความต้องการและความจำเป็นในการพัฒนาครูและนักเรียน เกิดจากความร่วมมือกันของผู้มีส่วนได้ส่วนเสียที่เกี่ยวข้องกับการจัดการศึกษา ผู้บริหารสถานศึกษามีการเสริมแรง ติดตาม และ  
ยกย่องชื่นชม มีการประชุมผู้มีส่วนเกี่ยวข้องอย่างสม่ำเสมอและส่งเสริมการสร้างชุมชนการเรียนรู้  
ทางวิชาชีพ (PLC) ทำให้ผลการจัดการศึกษาได้คุณภาพและมีประสิทธิผล ดังที่ไพโรจน์ กลิ่นกุหลาบ (2548 : 182–183) ได้กล่าวถึงหลักการนิเทศภายในว่า การนิเทศภายในโรงเรียนจะสำเร็จลงได้จะต้องอาศัยความร่วมมือกันทั้ง 3 ฝ่าย คือ ฝ่ายผู้บริหาร ฝ่ายผู้นิเทศและฝ่ายผู้รับการนิเทศ หากขาดความร่วมมือจากฝ่ายใดฝ่ายหนึ่ง การนิเทศจะไม่มีโอกาสพบความสำเร็จได้ นอกจากนี้ชารี มณีศรี (2550 : 27–28) ได้กล่าวว่าหลักการนิเทศต้องมุ่งส่งเสริมบำรุงขวัญ อยู่บนรากฐานของประชาธิปไตย ช่วยกระตุ้นประสานงานและแนะนำให้เกิดความเจริญงอกงามแก่ครู สอดคล้องกับงานวิจัยของสุภารัตน์ คำเพราะ (2554 : บทคัดย่อ) ที่ศึกษาการพัฒนารูปแบบการบริหาร สถานศึกษาแบบบูรณาการเพื่อการปฏิรูปการเรียนทั้งโรงเรียน พบว่า หลักการสาระสำคัญการบริหารสถานศึกษาแบบบูรณาการเป็นการบริหารสถานศึกษาโดย  
การประสานเชื่อมโยงการทำงานระหว่างผู้บริหารกับครูโดยมุ่งเน้นผลงานตามยุทธศาสตร์การบริหารสถานศึกษา และการทำงานเป็นทีมตามหลักการบริหารโดยใช้โรงเรียนเป็นฐานปฏิรูปการเรียนรู้  
การประกันคุณภาพ และการทำวิจัยในชั้นเรียนอันจะนำไปสู่การปฏิรูปการเรียนรู้ทั้งโรงเรียน

7.3 ผลการศึกษาการใช้รูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ ด้านประสิทธิผลการจัดการศึกษาตามรูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 มีประสิทธิผลการจัดการศึกษาอยู่ในระดับมาก ด้านผลสัมฤทธิ์ทางการเรียนของนักเรียนในสถานศึกษา ผลการทดสอบ RT NT O-Net ปีการศึกษา 2563   
มีคะแนนพัฒนาการสูงกว่าคะแนนพัฒนาการระดับประเทศ ทั้งนี้อาจเป็นเพราะ กระบวนการ พัฒนารูปแบบนั้นใช้กระบวนการที่เน้นการมีส่วนร่วมอย่างรอบด้านใน 4 ลักษณะ คือ 1) ผู้เข้าร่วมวิจัย ที่เป็นเครือข่ายความร่วมมือที่ประกอบด้วยหลายภาคส่วน ซึ่งเป็นผู้ที่มีส่วนเกี่ยวข้องกับโรงเรียน ทำให้เห็นและสะท้อนสภาพและความต้องการได้บนพื้นฐานความเป็นจริง 2) กระบวนการได้มาซึ่งรูปแบบที่มีการศึกษาสภาพการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 จากการศึกษาเอกสารและงานวิจัยและการสัมภาษณ์เครือข่ายความร่วมมือ ทำให้ทราบถึงแนวทางและองค์ประกอบของรูปแบบเพื่อนำไปสร้างรูปแบบให้ประสบผลสำเร็จและมีประสิทธิภาพตามเป้าหมายที่ต้องการ ทั้งนี้ในการพัฒนารูปแบบมีการประชุมชี้แจงและขอความร่วมมือในการเก็บรวบรวมข้อมูลการประชุมด้วยตนเอง และผู้วิจัยได้สังเคราะห์หลักการ แนวคิด ทฤษฎีและแนวปฏิบัติที่ดีของนักวิชาการศึกษา ซึ่งจากการสังเคราะห์ผู้วิจัยได้เลือกแนวคิดของทิพวรรณ ถาวรโชติ (2564) ภัณฑิรา   
สุปการ (2558) นัจรีภรณ์ ทุมสงคราม (2556) และธัญมัย แฉล้มเขตต์ (2558) ซึ่งสนับสนุนการพัฒนากรอบให้ดียิ่งขึ้น สอดคล้องกับงานวิจัยของทิพวรรณ ถาวรโชติ (2564) เรื่อง รูปแบบการนิเทศด้วยเครือข่าย ความร่วมมือเพื่อส่งเสริมประสิทธิผลของสถานศึกษา 1 สังกัดสำนักงานเขตพื้นที่การศึกษามัธยม ศึกษา พบว่ารูปแบบการนิเทศฯ ประกอบด้วย 3 องค์ประกอบ คือองค์ประกอบที่ 1 เครือข่ายความร่วมมือ องค์ประกอบที่ 2 กระบวนการนิเทศ และองค์ประกอบที่ 3 ประสิทธิผลของการนิเทศ

7.4 ผลการประเมินความพึงพอใจของผู้มีส่วนได้ส่วนเสียที่มีต่อรูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ โดยภาพรวมอยู่ในระดับมาก ทั้งนี้เป็นเพราะ รูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 มีบุคคลที่เกี่ยวข้องซึ่งเป็นผู้มีส่วนได้ส่วนเสียต่อการจัดการศึกษาของโรงเรียน สามารถเข้ามามีส่วนร่วมและเป็นเครือข่ายความร่วมมือในการดำเนินงานพัฒนารูปแบบ 4 ขั้นตอน ในการพัฒนารูปแบบการบริหารการนิเทศภายในนี้ ผู้วิจัยบริหารแบบใช้การมีส่วนร่วมของเครือข่ายความร่วมมือเป็นการบริหารที่เปิดโอกาสให้ผู้มีส่วนเกี่ยวข้องกับการจัดการศึกษา ได้เข้ามาส่วนคิดตัดสินใจ ร่วมวางแผน ร่วมทำงานจึงก่อให้เกิดความรู้สึกผูกพัน ผูกมัดและตกลงใจร่วมกันในการบริหารโรงเรียนให้บรรลุเป้าหมาย อีกทั้งผู้วิจัยยังได้มีการเสริมขวัญกำลังใจ ยกย่องชื่นชมผู้ปฏิบัติงานอย่างสม่ำเสมอ ทำให้เกิดประโยชน์ คือ 1) ก่อให้เกิดการระดมความคิด ทำให้เกิดความคิดเห็นที่หลากหลาย ซึ่งดีกว่าการคิดและตัดสินใจเพียงคนเดียว 2) เป็นการลดการต่อต้านและก่อให้เกิดการยอมรับมากขึ้น 3) เปิดโอกาสให้มีการสื่อสารที่ดีสามารถแลกเปลี่ยนประสบการณ์ในการทำงานร่วมกัน เสริมสร้างความสัมพันธ์ที่ดีต่อกัน 4) การมีส่วนรวมของเครือข่ายความร่วมมือทำให้การตัดสินใจมีคุณภาพและทำให้มีความพึงพอใจในการปฏิบัติงานมากขึ้นได้ ดังแนวคิด  
ของระวีวรรณ หงส์กิตติยานนท์ (2557 : 24) ระบุว่าการบริหารแบบมีส่วนร่วมเป็นการทำงานที่มีส่วนเกี่ยวข้องกัน เข้าร่วมพิจารณาร่วมตัดสินใจแนวทางการปฏิบัติขององค์กรให้บรรลุวัตถุประสงค์ขององค์กร ตอบสนองความพึงพอใจให้กับทุกฝ่ายที่เกี่ยวข้อง และสอดคล้องกับงานวิจัยของ พิมพา ตามี่ (2562 : บทคัดย่อ) ที่ศึกษา การพัฒนารูปแบบการนิเทศการจัดการศึกษาเรียนรวมในโรงเรียนเรียนรวมสังกัดสำนักงานเขตพื้นที่การศึกษาประถมศึกษาเชียงราย เขต 1 พบว่า ผู้บริหารสถานศึกษาและครูผู้สอน   
มีความพึงพอใจต่อรูปแบบการนิเทศ ในระดับมาก

**8. ข้อเสนอแนะจากการวิจัย**

8.1 ข้อเสนอแนะในการนำผลการวิจัยไปใช้

1) ในการวิจัยครั้งนี้ ทำให้ได้องค์ประกอบของรูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ ซึ่งเป็นประโยชน์ต่อครูและผู้บริหารสถานศึกษาในการกำหนด แผนงาน โครงการ เพื่อการดำเนินงานที่เกี่ยวข้องกับการพัฒนาคุณภาพการศึกษา

2) รูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ ตอบสนอง (1) นโยบายการนิเทศบูรณาการโดยใช้พื้นที่เป็นฐานเพื่อพัฒนาคุณภาพการศึกษาสู่การนิเทศภายในโรงเรียนโดยใช้ห้องเรียนเป็นฐานเพื่อการพัฒนาคุณภาพของผู้เรียนของ สพฐ. (2) นโยบายจุดเน้นของสำนักงานเขตพื้นที่การศึกษาประถมศึกษาสกลนคร เขต 1 และ(3) นโยบายการขับเคลื่อน สพฐ.วิถีใหม่ วิถีคุณภาพ การวิจัยในครั้งนี้ดำเนินการวิจัยโดยใช้ระเบียบวิธีวิจัยและพัฒนา โดยผู้วิจัยเป็นผู้ที่อยู่ในพื้นที่จึงทำให้ทราบถึงปัญหาและข้อจำกัด จึงสามารถดำเนินการบริหารการนิเทศภายในโรงเรียนด้วยเครือข่ายความร่วมมือเพื่อส่งเสริมประสิทธิผลการจัดการศึกษาลงสู่การปฏิบัติได้ผลเป็นที่น่าพอใจ ซึ่งในการดำเนินการครั้งนี้ ควรคำนึงถึงกระบวนการเป็นสำคัญเน้นการมีส่วนร่วมของเครือข่ายความร่วมมือ ซึ่งรูปแบบนี้เป็นนวัตกรรมที่เป็นประโยชน์ต่อผู้บริหารสถานศึกษา ครู นักเรียน จึงสามารถนำไปใช้ใน  
การนิเทศภายในโรงเรียนได้อย่างมีประสิทธิภาพได้

3) สถานศึกษาที่จะนำรูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ไปใช้ ควรศึกษาคู่มือให้ชัดเจน ทั้งนี้สถานศึกษาแต่ละแห่งสามารถนำไปเป็นแนวทางและปรับใช้ให้สอดคล้องกับบริบทและจุดเน้นของสถานศึกษา

8.2 ข้อเสนอแนะในการทำวิจัยเพื่อพัฒนาสถานศึกษาต่อไป

1) จากผลการวิจัยครั้งนี้ เป็นการพัฒนาที่อาศัยการมีส่วนร่วมของเครือข่ายความร่วมมือที่เกี่ยวข้อง ซึ่งเป็นผู้มีส่วนได้ส่วนเสียต่อการจัดการศึกษา ดังนั้นจึงควรมีการศึกษาเปรียบเทียบการใช้วีธีการที่หลากหลายเพื่อเปรียบเทียบผลการพัฒนาและหาวิธีการนิเทศภายในที่มีประสิทธิภาพเพื่อพัฒนาสถานศึกษา

2) จากผลการวิจัยเพื่อพัฒนาสถานศึกษา โดยใช้รูปแบบการบริหารการนิเทศภายในด้วยเครือข่ายความร่วมมือเพื่อส่งเสริมประสิทธิผลการจัดการศึกษาในศตวรรษที่ 21 ของโรงเรียนบ้านดงมะไฟสามัคคีราษฎร์อุทิศ ส่งผลให้โรงเรียน ครู นักเรียน บรรลุวัตถุประสงค์ตามจุดเน้นและนโยบายด้านการยกผลสัมฤทธิ์ทางการเรียนระดับชาติของโรงเรียน ดังนั้น ควรมีการวิจัยต่อไปโดยนำรูปแบบนี้ไปเสริมสร้างหรือบูรณาการ ปรับประยุกต์ กับนโยบายหรือจุดเน้นเดิมหรืออื่นๆที่หน่วยงานต้นสังกัดมีนโยบายให้โรงเรียนดำเนินการ เพื่อประสิทธิภาพและประสิทธิผลสูงสุดของสถานศึกษา

**9. เอกสารอ้างอิง**

ชารี มณีศรี. (2550). **การนิเทศการศึกษา**. พิมพ์ครั้งที่ 4.กรุงเทพฯ : ศิลปาบรรณาคาร.

ชัชวาลย์ สิงหาทอง. (2561). **การพัฒนารูปแบบเครือข่ายความร่วมมือ.** ปทุมธานี : มหาวิทยาลัย  
 ราชภัฏวไลยอลงกรณ์ในพระบรมราชูปถัมภ์.

ทิพวรรณ ถาวรโชติ. (2564). **รูปแบบการนิเทศด้วยเครือข่ายความร่วมมือเพื่อส่งเสริม  
 ประสิทธิผลของสถานศึกษา ในสังกัดสำนักงานเขตพื้นที่การศึกษามัธยมศึกษา.** วิทยานิพนธ์ปริญญาการศึกษาดุษฎีบัณฑิต สาขาการบริหารการศึกษา   
 บัณฑิตวิทยาลัย มหาวิทยาลัยนเรศวร.

ทิศนา แขมมณี. (2554). **ศาสตร์การสอนองค์ความรู้เพื่อการจัดการเรียนรู้ที่มีประสิทธิภาพ**.   
 กรุงเทพฯ : สำนักพิมพ์แห่งจุฬาลงกรณ์มหาวิทยาลัย.

ธวัชชัย ชนาชน. (2555). **การศึกษาการพัฒนารูปแบบการบริหารงานแนะแนวแบบมีส่วนร่วม  
ในโรงเรียนวัดรางจระเข้ สังกัดสำนักงานเขตพื้นที่การศึกษาพระนครศรีอยุธยา เขต 2.**

ธีระชัย ช่วงบุญศรี. (2558). **การพัฒนารูปแบบการบริหารเครือข่ายความร่วมมือทาง  
 วิชาการ ของโรงเรียนวิทยาศาสตร์ภูมิภาค**. วิทยานิพนธ์ปริญญามหาบัณฑิต   
 สาขาการบริหารการศึกษา บัณฑิตวิทยาลัย มหาวิทยาลัยนเรศวร.

ธัญมัย แฉล้มเขตต์. (2558). **การพัฒนางานนิเทศภายในด้านการจัดการเรียนการสอน  
 ของโรงเรียนบางกะปิ**. (ผลงานทางวิชาการ). กรุงเทพฯ : โรงเรียนบางกะปิ.

นัจรีภรณ์ ทุมสงคราม. (2556). **รูปแบบการพัฒนาสถานศึกษาสู่ความเป็นโรงเรียนสีขาว  
 ตามแนวทาง ศาสตร์พระราชาสู่การพัฒนาที่ยั่งยืนสังกัดสำนักงานเขตพื้นที่  
 การศึกษาประถมศึกษาเลย เขต 1**. กรุงเทพฯ: สำนักงานคณะกรรมการการศึกษา  
 ขั้นพื้นฐาน กระทรวงศึกษาธิการ.

พิมพา ตามี่. (2562). **การพัฒนารูปแบบการนิเทศการจัดการศึกษาเรียนรวม  
 ในโรงเรียนเรียนรวมสังกัดสำนักงานเขตพื้นที่การศึกษาประถมศึกษาเชียงราย เขต 1.** เชียงราย.

พรรณทิพย์ เกษเจริญคุณ. (2559). **ปัญหาการนิเทศงานวิชาการภายในโรงเรียนของโรงเรียน  
 กลุ่มบางละมุง 3 สังกัดสำนักงานเขตพื้นที่การศึกษาประถม ศึกษาชลบุรี เขต 3**.   
 วิทยานิพนธ์ปริญญาการศึกษามหาบัณฑิต สาขาการบริหารการศึกษา   
 บัณฑิตวิทยาลัย มหาวิทยาลัยบูรพา.

ไพโรจน์ กลิ่นกุหลาบ. (2548). **การนิเทศการศึกษา**. กรุงเทพฯ : ม.ป.ท.

ภัณฑิรา สุปการ. (2558). **รูปแบบการบริหารจัดการการนิเทศการศึกษา สำหรับศตวรรษที่ 21**.   
 นครปฐม: มหาวิทยาลัยศิลปกร.

ระวีวรรณ หงส์กิตติยานนท์. (2557). **ความสัมพันธ์ระหว่างการบริหารแบบมีส่วนร่วม  
 กับการทำงานเป็นทีมของครูสังกัดสำนักงานส่งเสริมการศึกษานอกระบบและการศึกษา  
 ตามอัธยาศัยในจังหวัดสระแก้ว.** วิทยานิพนธ์ปริญญามหาบัณฑิต บัณฑิตวิทยาลัย   
 มหาวิทยาลัยเทคโนโลยีราชมงคลธัญบุรี.

โรงเรียนบ้านดงมะไฟสามัคคีราษฎร์อุทิศ. (2563). **รายงานการประชุมครูโรงเรียนบ้านดงมะไฟ  
 สามัคคีราษฎร์อุทิศ.** สกลนคร: กลุ่มบริหารงานบุคคล.

วรัญญภรณ์ ชาลีรักษ์. (2564). **การพัฒนารูปแบบติดตามและประเมินการดำเนินงานตาม  
 นโยบายสำนักงานคณะกรรมการการศึกษาขั้นพื้นฐาน วิถีใหม่ วิถีคุณภาพ.**

สุภารัตน์ คำเพราะ. (2554). **การพัฒนารูปแบบการบริหารสถานศึกษาแบบบูรณาการเพื่อ  
 การปฏิรูป การเรียนรู้ทั้งโรงเรียน**. วิทยานิพนธ์ครุศาสตรดุษฎีบัณฑิต, สาขาวิชาการ  
 บริหารการศึกษา, มหาวิทยาลัยราชภัฏวไลยอลงกรณ์ ในพระบรมราชูปถัมภ์.

หน่วยศึกษานิเทศก์ สำนักงานคณะกรรมการการศึกษาขั้นพื้นฐาน-ศนฐ. (2564). **แนวทาง  
 การนิเทศการจัดการเรียนรู้เชิงรุก**. ค้นเมื่อ 13 พฤศจิกายน 2564,จาก   
 https://drive.google.com/file/d/1diIsVDHSYoocRPtnMdiFST1aIwq-g0k-/view.

เอกรัฐ หลีเส็น. (2561). **การเพิ่มประสิทธิภาพ ประสิทธิผล ภารกิจศูนย์ดำรงธรรมจังหวัด**

**เพื่อตอบสนองยุทธศาสตร์ชาติ ระยะ 20 ปี (2561-2580) ด้านการสร้างโอกาส**

**ความเสมอภาคและความเท่าเทียมทางสังคม ศึกษาเฉพาะกรณีศูนย์ดำรงธรรม  
 จังหวัดนราธิวาส**. นราธิวาส : วิทยาลัยป้องกันราชอาณาจักร.